На основу члана 48. и члана 50. став 1. тачка 7. Закона о јавним предузећима („Службени гласник Републике Србије“, број 15/2016), члана 32. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др.закон и 47/18), члана 40. Статута општине Љубовија („Службени лист општине Љубовија“, број 3/19), члана 61. Одлуке о усклађивању пословања Јавног комуналног предузећа „Стандард“ Љубовија са Законом о јавним предузећима („Службени лист општине Љубовија“, број 15/2016), члана 121. и 144. Пословника Скупштине општине Љубовија („Службени лист општине Љубовија“, број 6/2008), Скупштина општине Љубовија на редовној седници одржаној дана 25.10.2019. године, донела је

**Р Е Ш Е Њ Е**

**О РАЗРЕШЕЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА**

**''СТАНДАРД'' ЉУБОВИЈА**

1. Небојша Ђокић, дипломирани машински инжењер из Љубовије, разрешава се дужности директора Јавног комуналног предузећа ''Стандард'' Љубовија **пре истека мандата**, на коју је именован решењем Скупштине општине Љубовија број: 06-375/2019-03 од 30.12.2018. године.
2. Решење ступа на снагу даном доношења, а објавиће се у ''Службеномг ласнику РС'', ''Службеном листу општине Љубовија'' и на званичној интернет страници општине Љубовија.
3. Решење о разрешењу директора је коначно.
4. Решење доставитити: Небојши Ђокић, ЈКП ''Стандард'' Љубовија, Општинском већу општине Љубовија и архиви.

**О б р а з л о ж е њ е**

 Надзорни одбор ЈКП ''Стандард'' Љубовија је утврдио Предлог за разрешење Небојше Ђокића директора ЈКП ''Стандард'' Љубовија број: 20/19-03 од 03.09.2019. године a у смислу члана 50. став 1. тачка 7. Закона о јавним предузеђима ''Службени гласник РС'', број :15/16).

 Предлог Надзорног одбора ЈКП ''Стандард'' Љубовија достављен је Општинском већу општине Љубовија.

Општинско веће општине Љубовија на својој седници одржаној дана 25.09.2019. године утврдило је Предлог о разрешењу директора ЈКП ''Стандард'' Љубовија Небојше Ђокића из Љубовије пре истека мандата због:

- непоштовања препоруке број 4. дефинисаног приоритета „Висок“ из Извештају о ревизији бр. 47-4/2018-01 од 08.05.2018. године и Плана активности за извршење датих препорука број 817/2018-01, које се огледа у томе што на званичној интернет страници овог предузећа нису објављени тромесечни извештаји о реализацији годишњег, односно трогодишњег програма пословања, све њихове измене и допуне и зато што годишњем финансијском извештају недостаје мишљење ревизора из ког разлога није омогућен транспарентан и мерљив увид у пословање ЈКП „Стандард“ Љубовија.

- непоштовања препоруке број 13. дефинисаног приоритета „Висок“ из Извештаја о ревизији бр. 47-4/2018-01 од 08.05.2018. године и Плана активности за извршење датих препорука број 817/2018-01, јер Уговором о набавци услуга пројектовања из области

водоснабдевања бр. 1160/2018-01 од 14.11.2018. године није прецизно дефинисано плаћање по привременим ситуацијама, а испостављена је прва привремена ситуација у вредности од 70% уговорене цене која је и плаћена.

Због напред наведених разлога стекли су се услови за разрешење директора пре истека периода на који је именован прописани чланом 50. став 1. тачка 7. Закона о јавним предузећима („Службени гласник Републике Србије“, број 15/2016).

 Предлог Општинског већа Љубовија о разрешењу директора ЈКП'' Стандард'' Љубовија Нербојше Ђокића пре истека мандата је достављен именованом да се изјасни о разлозима у Предлогу за разрешење у смислу члана 48. став 4. Закона о јавним предузећима.

 Општинско веће општине Љубовија је на својој седници од 23.10.2019.године је утврдило да Небојша Ђокић у остављеном року није доставио Изјашњење на Предлог Општинског већа општине Љубовија број 06-300/19-02 од 25.09.2019.године и донело Закључак број 06-356/19-02 да упути Предлог Општинског већа општине Љубовија број 06-300/19-02 од 25.09.2019.године, за разрешење директора ЈКП'' Стандард'' Љубовија Небојше Ђокића из Љубовије пре истека мандата из разлога прописаних чланом 50. став 1. тачка 7. Закона о јавним предузећима Скупштини општине на даљи поступак.

 Комисија за избор именовање Скупштине општине Љубовија на седници одржаној дана 23.10.2019.године је разматрала достављени Предлог Општинског већа општине Љубовија о разрешењу Небојше Ђокића са осталом документацијом и утврдила Предлог Решења о разрешењу директора ЈКП ''Стандард'' и предложила Скупштини општине Љубовија да исти усвоји као у материјалу.

Имајући у виду напред наведено, Скупштина општине Љубовија је донела Решење као у диспозитиву.

**Правна поука**: Против ово решења није дозвољена Жалба али се може покренути управни спор Тужбом код Управног суда у Београду у рокуод 30 дана од дана пријема решења.

**СКУПШТИНА ОПШТИНЕ ЉУБОВИЈА**

**Број: 06-300/19-03 ПРЕДСЕДНИК**

 **СКУПШТИНЕ ОПШТИНЕ**

 **Горан Јосиповић с.р**